Die 12de eeu v.C. het geduur van 1200 tot 1101 v.C. 1194 v.C.: Die begin van die legendariese Trojaanse Oorlog. 1191 v.C.: Menestheus, die legendariese koning van Athene, sterf ná ’n bewind van 23 jaar tydens die Trojaanse Oorlog en word opgevolg deur sy nefie Demophon, ’n seun van Theseus. 1186 v.C.: Einde van die 19de Dinastie van Egipte. Die begin van die 20ste Dinastie. 24 April – 1184 v.C.: Die tradisionele datum vir die val van Troje en die einde van die Trojaanse Oorlog in die Griekse mitologie. 16 April – 1178 v.C.: ’n Sonsverduistering dui die terugkeer aan van Odusseus, die legendariese koning van Ithaca, na sy koninkryk ná die Trojaanse Oorlog. 1160 v.C.: Farao Ramses V sterf. 1159 v.C.: Die Hekla 3-uitbarsting lui ’n 18 jaar lange periode van slegte klimaatstoestande in. Omstreeks 1154 v.C.: Koning Menelaus van Sparta sterf.